KLASA: 400-08/25-01/1

URBROJ: 251-693-2-25-1

**POLUGODIŠNJI IZVJEŠTAJ O IZVRŠENJU FINANCIJSKOG PLANA CENTRA ZA PROFESIONALNU REHABILITACIJU „ZAGREB“ ZA 2025. GODINU**

**Srpanj, 2025.**

1. **OPĆI DIO** 
   1. ***Sažetak Računa prihoda i rashoda i Računa financiranja***

*(u privitku)*

* 1. ***Račun prihoda i rashoda*** 
     1. **Izvještaj o prihodima i rashodima prema ekonomskoj klasifikaciji**

*(u privitku)*

* + 1. **Izvještaj o prihodima i rashodima prema izvoru financiranja**

*(u privitku)*

* + 1. **Izvještaj o rashodima prema funkcijskoj klasifikaciji**

*(u privitku)*

1. **POSEBNI DIO** 
   1. ***Izvještaj po programskoj klasifikaciji***

*(u privitku)*

1. **OBRAZLOŽENJE** 
   1. ***Obrazloženje općeg dijela polugodišnjeg izvještaja o izvršenju financijskog plana***

Centar za profesionalnu rehabilitaciju Zagreb (u daljnjem tekstu: Centar) je ustanova osnovana temeljem Zakona o profesionalnoj rehabilitaciji i zapošljavanju osoba s invaliditetom i temeljem Uredbe o osnivanju Centra za profesionalnu rehabilitaciju „Zagreb“.

Osnivač Centra je Republika Hrvatska. Centar je proračunski korisnik iz nadležnosti Ministarstva rada, mirovinskoga sustava, obitelji i socijalne politike.

Djelatnost Centra je pružanje usluga profesionalne rehabilitacije s ciljem uključivanja osoba s invaliditetom na tržište rada.

* + 1. **Obrazloženje ostvarenja prihoda i rashoda, primitaka i izdataka**

**Prihodi i primici**

Centar ostvaruje prihode iz Državnog proračuna Republike Hrvatske, te pružanjem usluga profesionalne rehabilitacije.

Prihodi od poslovanja u izvještajnom razdoblju ostvareni su u ukupnom iznosu od 1.461.489,96 eura, što je 31,1% više u odnosu na isto razdoblje prethodne godine.

Najveći dio prihoda ostvaren je po osnovi novčane naknade poslodavaca zbog nezapošljavanja osoba s invaliditetom na poziciji 6528, u iznosu od 1.458.750,00 eura.

Pružene usluge profesionalne rehabilitacije klasificiraju se na odjeljku Ostali nespomenuti prihodi – 6526, ostvareni u iznosu 2.739,96 eura (prihodi od ovih usluga od 2021. godine ne smatraju se više vlastitim prihodom već prihodom za posebne namjene – namjenskim prihodima).

**Rashodi i izdaci**

Centar obavlja poslovanje kroz samo jedan program, **3301 Aktivna politika tržišta rada** i jednu aktivnost **A922001- Administracija i upravljanje**. Sredstva u okviru navedene aktivnosti namijenjena su za redovito poslovanje Centra i obuhvaćaju rashode za zaposlene, materijalne rashode, financijske rashode te rashode za nabavu nefinancijske imovine.

Za provedbu ove aktivnosti, iz **izvora financiranja 43**, u 2025. godini planirana su sredstva u iznosu od 1.513.000,00 eura, a za prvo polugodište 2025. godine utrošeno je 593.847,52 eura, odnosno 39,25% od planiranog. Centar ima veće izvršenje rashoda za 9,99% u odnosu na prvo polugodište prethodne godine.

**Rashodi poslovanja** na poziciji 3 za prvo polugodište 2025. godine ostvareni su u iznosu od 593.847,52 eura, što predstavlja povećanje od 10,25% u odnosu na isto razdoblje prethodne godine.

Unutar navedene aktivnosti najveći iznos odnosi se na rashode za zaposlene koji su izvršeni u iznosu od 450.241,38 eura, odnosno 42,03% u odnosu na godišnji plan. U usporedbi s istim razdobljem prethodne godine, rashodi za zaposlene povećani su za 10,17%. Navedeno povećanje rezultat je povećanje osnovice za obračun plaća u državnim i javnim službama, koja je stupila na snagu početkom 2025. godine. Rashodi za zaposlene obuhvaćaju plaće, doprinose na plaće i ostale rashode za zaposlene. Broj zaposlenih ostao je na razini istog razdoblja prošle godine, iako je dolazilo do izmjena na pojedninim radnim mjestima zbog ranijih odlazaka na porodiljni dopust i zapošljavanja zamjena.

Materijalni rashodi poslovanja u prvom polugodištu 2025. godine ostvareni su u iznosu od 143.606,14 eura što predstavlja povećanje od 10,49% u odnosu na isto razdoblje prethodne godine. Detaljnijom analizom vidljivo je značajnije povećanje pojedinih podstavki:

Rashodi za uredski i ostali materijal zabilježili su porast od 61,84% u odnosu na prethodno polugodišnje razdoblje. Povećanje je rezultat veće potrebe za uredskim priborom, priborom za čišćenje te potrošnog materijala za potrebe Radnog Centra, u kojem korisnici svakodnevno koriste navedeni materijal u sklopu svojih aktivnosti.

Rashodi za usluge tekućeg i investicijskog održavanja također su znatno porasli- za 83,62% u odnosu na prethodno polugodišnje razdoblje. Razlog tomu su popravci i održavanja koji su bili planirani još prošle godine ali su provedeni u tekućem razdoblju.

Najznačajniji rashod u ovoj skupini rashoda i dalje čine sredstva namijenjena za zakup poslovnog prostora koji su utrošeni u ovom razdoblju u iznosu od 71.945,02 eura te su za 5,95% veći u odnosu na prethodno razdoblje. U svibnju je potpisan novi ugovor o zakupu, pri čemu je došlo do povećanja zakupnine, usklađenog s tržišnim cijenama.

Rashodi za intelektualne usluge zabilježili su značajan porast od 335,87% u odnosu na isto razdoblje prethodne godine. Povećanje proizlazi iz promjene kontnog knjiženja, budući da su u ovoj godini troškovi mentorskih usluga za radno osposobljavanje korisnika na konkretnim radnim mjestima knjiženi pod stavku intelektualne usluge tj. ugovor o djelu, dok su prethodno bili evidentirani pod ostale usluge. Riječ je o mentorima koji pružaju stručnu podršku korisnicima tijekom osposobljavanja, a promjena konta provedena je u svrhu preciznijeg klasificiranja rashoda.

U prvom polugodištu nisu realizirani rashodi za nefinancijsku imovinu, jer je njihova provedba planirana za drugo polugodište, u skladu s godišnjim planom i rasporedom nabave.

**Prijenos sredstava iz prethodne godine u sljedeću godinu**

U prvom polugodištu 2025. godine ostvaren je prijenos sredstava iz prethodne godine u iznosu od 118.406,30 eura, dok je prijenos u sljedeće razdoblje evidentiran u iznosu od 986.048,74 eura. Riječ je o neutrošenim sredstvima iz izvora financiranja 43, koja potječu od novčanih naknada poslodavaca zbog nezapošljavanja osoba s invaliditetom, a namijenjena su za redovito poslovanje Centra.

Navedeni iznosi, kao i njihova dinamika u odnosu na izvorni financijski plan za 2025. godinu, bit će uzeti u obzir prilikom izrade izmjena i dopuna financijskog plana, kako bi se osigurala pravovremena i učinkovita raspodjela sredstava u nastavku godine.

1. **POSEBNI IZVJEŠTAJI**

Tijekom izvještajnog razdoblja Centar:

- nije imao zaduženja na domaćem niti stranom tržištu novca i kapitala,

- nije ugovorio niti preuzeo dugoročne kredite ni zajmove, pa nije sastavljen pregled zaduživanja po dugoročnim kreditima,

- nije davao jamstva, niti su evidentirana plaćanja po protestiranim jamstvima.

Predsjednica Upravnog vijeća

Katarina Radat